รัฐบาลไทย-ข่าวทำเนียบรัฐบาล-“สุริยะ” สั่ง กนอ.สำรวจความพร้อมรับมือน้ำท่วมใกล้ชิด “วีริศ”รับลูกกำชับทุกนิคมฯ โดยเฉพาะพื้นที่เสี่ยง เฝ้าระวังและติดตามสถานการณ์ตลอด 24 ชม.
วันอังคารที่ 6 กันยายน 2565
“สุริยะ” สั่ง กนอ.สํารวจความพร้อมรับมือน้ําท่วมใกล้ชิด “วีริศ”รับลูกกําชับทุกนิคมฯ โดยเฉพาะพื้นที่เสี่ยง เฝ้าระวังและติดตามสถานการณ์ตลอด 24 ชม.
“สุริยะ” สั่ง กนอ.สํารวจความพร้อมรับมือน้ําท่วมในทุกนิคมฯ อย่างใกล้ชิด ด้าน “วีริศ” มั่นใจ ทุกนิคมอุตสาหกรรมบริหารจัดการสถานการณ์ได้ แม้ปีนี้มีแนวโน้มปริมาณฝนมากกว่าปีก่อน กําชับเฝ้าระวังและติดตามสถานการณ์ตลอด 24 ชั่วโมง
“สุริยะ” สั่ง กนอ.สํารวจความพร้อมรับมือน้ําท่วมในทุกนิคมฯ อย่างใกล้ชิด ด้าน “วีริศ” มั่นใจ ทุกนิคมอุตสาหกรรมบริหารจัดการสถานการณ์ได้ แม้ปีนี้มีแนวโน้มปริมาณฝนมากกว่าปีก่อน กําชับเฝ้าระวังและติดตามสถานการณ์ตลอด 24 ชั่วโมง โดยเฉพาะนิคมอุตสาหกรรมในพื้นที่เสี่ยง
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม สั่งการให้ทุกหน่วยงานในกระทรวงอุตสาหกรรม ติดตามสถานการณ์ พร้อมทั้งเตรียมมาตรการป้องกันน้ําท่วม เพื่อลดผลกระทบจากความเสียหายที่อาจเกิดขึ้นกับผู้ประกอบการและประชาชนในพื้นที่ที่ประสบอุทกภัย โดยได้ให้การนิคมอุตสาหกรรมแห่งประเทศไทย (กนอ.) กําชับไปยังนิคมอุตสาหกรรมทั้ง 67 แห่งทั่วประเทศ ให้ติดตามและเฝ้าระวังการเกิดน้ําท่วมฉับพลัน โดยเฉพาะพื้นที่ที่มีความเสี่ยง เช่น นิคมอุตสาหกรรมบางปะอิน นิคมอุตสาหกรรมบ้านหว้า(ไฮเทค) และนิคมอุตสาหกรรมนครหลวง ที่ตั้งอยู่ในพื้นที่จังหวัดพระนครศรีอยุธยา ซึ่งเป็นพื้นที่ราบลุ่มต่ําและติดแม่น้ําเจ้าพระยา เนื่องจากมีความเสี่ยงที่จะเกิดน้ําท่วมฉับพลันได้ รวมถึงนิคมอุตสาหกรรมบางปู จังหวัดสมุทรปราการ ที่พื้นที่อยู่ใกล้ทะเล อาจจะเกิดน้ําทะเลหนุนได้ในบางช่วง และยังอยู่ใกล้กับชุมชนอีกด้วย
“ผมได้สั่งการไปยัง กนอ.ให้กําชับทุกนิคมอุตสาหกรรมติดตามสถานการณ์น้ําอย่างใกล้ชิด เพื่อเตรียมความพร้อมรับมือน้ําท่วม รวมถึงกรณีที่อาจมีฝนตกหนักอย่างต่อเนื่องด้วย เพื่อป้องกันไม่ให้นักลงทุน ผู้พัฒนานิคมอุตสาหกรรม รวมทั้งชุมชนที่อยู่ใกล้เคียงเกิดความวิตกกังวล โดยเฉพาะแรงงานที่ต้องเดินทางมาทํางานในนิคมฯ นั้น ต้องหาแนวทางเพื่ออํานวยความสะดวกให้เท่าที่สามารถจะทําได้ ทั้งนี้ได้รับรายงานจาก กนอ.ว่าแต่ละนิคมอุตสาหกรรมมีมาตรการป้องกันน้ําท่วมอย่างชัดเจน และบางนิคมอุตสาหกรรมยังมีการสร้างเขื่อนป้องกันน้ําท่วมไว้ล่วงหน้าแล้ว ซึ่งเชื่อมั่นว่าจะสามารถรับมือกับสถานการณ์น้ําได้อย่างแน่นอน ขณะเดียวกันได้มีการติดตามข้อมูลการระบายน้ําจากทั้ง 3 เขื่อน ได้แก่ เขื่อนเจ้าพระยา เขื่อนป่าสักชลสิทธิ์ และเขื่อนพระราม 6 อย่างใกล้ชิด พร้อมจัดเจ้าหน้าที่เฝ้าระวังตรวจสอบระดับน้ําและปริมาณน้ําฝนตลอด 24 ชั่วโมง” นายสุริยะ กล่าว
นายวีริศ อัมระปาล ผู้ว่าการ กนอ. เปิดเผยว่า กนอ.ได้ดําเนินการตามแนวทางการบริหารจัดการปัญหาน้ําท่วมในนิคมอุตสาหกรรมอย่างเคร่งครัด ดังนี้ 1.ติดตามสภาพอากาศจากกรมอุตุนิยมวิทยาอย่างใกล้ชิด 2.คาดการณ์ปริมาณฝนในพื้นที่ 3.ตรวจสอบและซ่อมแซมบํารุงรักษาเครื่องสูบน้ํา รวมถึงเครื่องกําเนิดไฟฟ้าสํารองที่มีอยู่ให้ใช้งานได้ 100 เปอร์เซ็นต์ 4.พร่องน้ําภายในพื้นที่นิคมอุตสาหกรรมฯ ให้อยู่ในระดับต่ําสุด เพื่อเป็นพื้นที่แก้มลิงรองรับน้ํา 5.ประสานจัดเตรียมเครื่องสูบน้ําเคลื่อนที่สํารองจากภายนอก ทั้งแบบใช้น้ํามันและแบบใช้ไฟฟ้า เข้ามาสนับสนุนทันทีที่มีการร้องขอ 6.สื่อสารให้ผู้ประกอบการในนิคมอุตสาหกรรม รวมทั้งผู้เกี่ยวข้อง ทราบถึงสถานการณ์ล่าสุดอย่างต่อเนื่อง 7.กําหนดให้ทุกนิคมอุตสาหกรรมซ้อมแผนฉุกเฉินรองรับอุทกภัยเป็นประจํา และ 8.กรณีที่มีความเสี่ยงว่าจะเกิดอุทกภัย ให้รีบรายงานผู้ว่าการ กนอ. และผู้บริหาร กนอ.ทราบอย่างต่อเนื่องจนกว่าสถานการณ์จะยุติ
“มั่นใจว่ามาตรการของ กนอ.ทั้งหมดจะรับมือสถานการณ์ฝนตกหนักได้อย่างมีประสิทธิภาพ สร้างความเชื่อมั่นให้กับผู้ประกอบการในนิคมฯ ทุกแห่ง รวมทั้งชุมชนโดยรอบได้” ผู้ว่าการ กนอ.กล่าวทิ้งท้าย